**Referat af Hovedbestyrelsesmøde 12.11.2023 kl. 19.30**

Afholdt på Microsoft Teams

**Deltagere:** Jørn Boklund, Jan Steen Hansen, Niels Johansen, Michael Thuesen Larsen, Søren Andersen, Pia West Christensen

**Afbud:** Lars F. Hansen, Maria Steenberg

**Ordstyrer:** Michael Thuesen Larsen

**Referent:** Pia West Christensen

Pia bød velkommen til mødet, som primært havde til formål at træffe beslutninger på baggrund af, at der den 26.10.2023 blev offentliggjort en nyhed ([OL-duer | De danske Brevdueforeninger (brevduen.dk)](https://brevduen.dk/nyheder/3587) på DdBs hjemmeside omkring anmeldelse af OL-duer. I forbindelse med offentliggørelse af nyheden har vi ikke været præcise på hvad det videre forløb og formål omkring anmeldelse af OL-duer vil være og det er der behov for at afklare, så vi kan udmelde det til medlemskredsen.

HB-medlem Jan Steen Hansen har på vegne af Hovedbestyrelsen sammen med Sekretariatet arbejdet med de af FCI udmeldte kriterier for Olympiadeduer og det er blevet til en mulighed for at anmelde duer til DdB i følgende 9 underkategorier:



Deadline for anmeldelse var den 09.11.2023 og der er medlemmer, der har anmeldt duer. Sekretariatet gennemgår nu de anmeldte duer og Hovedbestyrelsen beslutter, at udtage de 3 bedste i hver kategori og udover at give disse mulighed for at blive udstillet på Landsudstillingen i Brædstrup, så tilbydes de også at blive udtaget til et dansk landshold og blive udstillet på Olympiaden i Maastrict i Holland i dagene fra den 26. – 28. januar 2024. Vi har besluttet ikke at deltage i øvrige klasser og konkurrencer, end de allerede udmeldte.

Der offentliggøres en resultatliste i kommende nummer af Brevduen og de placerede vil modtage en mail fra Sekretariatet med mulighed for at tilmelde duen til såvel Landsudstillingen i Brædstrup som til Olympiaden i Maastrict. Deltagelse i Landsudstilllingen er gratis og der udstedes DdB-diplom og tildeles medalje, til de der deltager. Til gengæld er deltagelse i Olympiaden i Maastrict for deltagerens egen regning. Der tilbydes dog transport af duerne fra/til et nærmere bestemt sted i Danmark. DdB har ingen omkostninger i dette arrangement.

Resultatliste og udtagelse opgøres af Sekretariatet og sendes til den samlede Hovedbestyrelse sammen med dagsorden for det kommende Hovedbestyrelsesmøde. De medlemmer der har fået udtaget duer vil høre nærmere efter Hovedbestyrelsesmødet.

Jan Steen Hansen er ansvarlig for koordineringen, mens Jørn Boklund har ansvar for kontakt til de veterinære myndigheder og sammen med Sekretariatet til NPO..

Afslutningsvis blev der orienteret om et udbrud af fugleinfluenza i Varde, som vil blive offentliggjort på DdBs hjemmeside mandag, den 13.11.2023, ligesom berørte medlemmer og foreninger vil blive kontaktet.

Det præciseres, at Jørn Boklund altid skal inddrages i alle veterinære forhold samt i kontakt og samarbejde med udenlandske forbund.